Source: https://www.riigiteataja.ee/akt/424032017005
Timestamp: 2018-10-22 15:05:26+00:00
Document Index: 3703858

Matched Legal Cases: ['§ 2', '§ 4', '§ 6', '§ 7', '§ 8', '§ 9', '§ 12', '§ 13', '§ 2', '§ 129', '§ 4', '§ 129', '§ 6', '§ 7', '§ 8', '§ 9', '§ 4', '§ 5', '§ 12', '§ 13']

Raske ja sügava puudega lastele tugiteenuste osutamise kord – Riigi Teataja
Raske ja sügava puudega lastele tugiteenuste osutamise kord
Raske ja sügava puudega lastele tugiteenuste osutamise kord - sisukord
§ 2 Tugiteenuste eesmärk
§ 4 Lapsehoiuteenus
§ 6 Muud tugiteenused puudega lapsele
§ 7 Teenuse taotlemine
§ 8 Teenuse vajaduse hindamine
§ 9 Teenuse korraldamise otsus
§ 12 Lepingu lõpetamine
§ 13 Rahastamine
RT IV, 24.03.2017, 5
Vastu võetud 16.03.2017 nr 5
jõustumine 01.04.2017
Käesolev määrus reguleerib rahvastikuregistri andmetel Pärnu linnas elavate raske ja sügava puudega lastele järgmiste tugiteenuste korraldamist:
1) lapsehoiuteenus,
2) tugiisikuteenus,
3) muud tugiteenused.
§ 2. Tugiteenuste eesmärk
Tugiteenuste korraldamise eesmärk on raske või sügava puudega lapse ja tema perekonnaliikmete toimetuleku toetamine.
Õigus saada tugiteenuseid on raske või sügava puudega lapse hooldusõigust omaval isikul või sotsiaalhoolekande seaduse § 129 lõikes 1 nimetatud hooldajal. Lapse 18-aastaseks saamisel on käesoleva määruse alusel õigustugiteenuseid saada kuni selle kalendriaasta lõpuni.
§ 4. Lapsehoiuteenus
(1) Lapsehoiuteenus on puudega lapse hooldusõigust omava isiku või sotsiaalhoolekande seadus § 129 lõikes 1 nimetatut hooldaja toimetulekut või töötamist toetav teenus, mille osutamise vältel tagab nimetatud isikute asemel lapse hooldamise, arendamise ja turvalisuse lapsehoiuteenuse osutaja.
(2) Lapsehoiuteenust osutatakse üldjuhul teenuse osutaja ruumides, põhjendatud vajadusel ka lapse elukohas või mujal.
(3) Lapsehoiuteenuse määramisel lähtutakse lapse hooldusvajadusest ja teiste lapsele osutatavate teenuste mahust.
(1) Tugiisikuteenus on puudega lapsele turvalise ja toetava kasvukeskkonna tagamise teenus, mille eesmärk on lapse arengu toetamine, sh hooldustoimingute teostamine. Tugiisik abistab last arendavates tegevustes, juhendab ja motiveerib igapäevaelus toime tulema, abistab suhtlemisel väljaspool kodu, on vajaduse korral puudega lapsele täiskasvanud saatjaks.
(2) Tugiisikuteenust osutatakse vastavalt lapse vajadustele tema igapäevases elukeskkonnas ja vajadusel ka erinevates ametiasutustes väljaspool tema tavapärast elukeskkonda.
(3) Tugiisikuteenuse määramisel lähtutakse lapse hooldusvajadusest ja teiste lapsele osutatavate teenuste mahust.
§ 6. Muud tugiteenused puudega lapsele
(1) Põhjendatud vajadusel korraldatakse raske ja sügava puudega lapsele ja tema perele muude tugiteenuste osutamine, mis vajaduspõhiselt parandavad puudega lapse arengut ja pere toimetulekut lapse puudest tulenevalt.
(2) Muude tugiteenuste täpsem sisu ja osutamise tingimused lepitakse kokku juhtumipõhiselt hinnatud teenuse vajadusest lähtudes.
§ 7. Teenuse taotlemine
Teenuse taotlemiseks esitab teenuse soovija Pärnu Linnavalitsuse sotsiaalosakonnale (edaspidi sotsiaalosakond) taotluse, millele on lisatud:
§ 8. Teenuse vajaduse hindamine
(1) Teenuse esmakordsel taotlemisel viib sotsiaalosakonna lastekaitsespetsialist läbi teenuse vajaduse hindamise. Korduvhindamine toimub vastavalt vajadusele või teenuse taotlemise asjaolude äralangemisel või muutumisel.
(2) Hindamiseks kasutatakse hindamisvahendit raske või sügava puudega lapsele ja tema perele tugiteenuste vajaduse väljaselgitamiseks.
(3) Hindamine viiakse üldjuhul läbi teenuse saaja tavapärases elukeskkonnas.
(4) Hindamisel võib lastekaitsespetsialist tugineda ka haridus-, meditsiini- ja sotsiaalvaldkonna spetsialistide soovitustele ning võtta aluseks kehtiva rehabilitatsiooniplaani tegevuskava.
§ 9. Teenuse korraldamise otsus
(1) Tugiteenuste määramise kuni 420 euro ulatuses kalendriaastas lapse kohta otsustab sotsiaalosakond.
(2) Tugiteenuste määramise üle 420 euro kalendriaastas lapse kohta otsustab Pärnu Linnavalitsuse hoolekandekomisjon.
(3) Otsuse aluseks on teenuse taotlus ja teenuse vajaduse hindamise tulemus.
(4) Sotsiaalosakond edastab teenuse korraldamise otsuse teenuse saajale ja teenuse osutajale.
(1) Teenuseid osutavad Pärnu Linnavalitsuse hallatavad asutused Pärnu Lasteküla ja Pärnu Sotsiaalkeskus.
(2) Teenuse taotleja võib ise leida endale sobiva teenusepakkuja, kes on eraõiguslik juriidiline isik, füüsilisest isikust ettevõtja või teise kohaliku omavalitsuse üksuse asutus.
(1) Sotsiaalosakond sõlmib teenuse osutaja ja teenuse taotlejaga kolmepoolse halduslepingu määruse § 4 ja § 5 nimetatud teenuste puhul.
(2) Lepingusse märgitakse kliendile osutatavate teenuste loetelu, maht ja kestvus.
(3) Lepingu sõlmimine muude tugiteenuste puhul otsustatakse juhtumipõhiselt.
§ 12. Lepingu lõpetamine
Leping lõpetatakse teenuse vajaduse lõppemisel, kliendi soovil või teenuse osutaja ettepanekul kooskõlastatult sotsiaalosakonna lastekaitseteenistusega.
§ 13. Rahastamine
Tugiteenuseid rahastatakse linnaeelarvelistest vahenditest kuni 420 euro ulatuses ühes kalendriaastas lapse kohta. Vahendite olemasolul võib linna eelarvest rahastamise maht olla suurem, kui see on vajalik puudega lapse ja tema perekonna toimetuleku tagamiseks.
Pärnu Linnavolikogu 20. oktoobri 2016 määrus nr 24 “Riigi rahastatava lapsehoiuteenuse rahaliste vahendite ülejäägi kasutamise kord” tunnistatakse kehtetuks.